open-index/open-wikipedia-markdown huggingface dataset:
רופא אליל

[ממוזער|250px|רופאי אליל ב[ניגריה]]
[ממוזער|250px|רופא אליל תוקע ב[שופר קודו בזימבבואה]]
**רופא אליל** הוא כינוי לאדם הטוען ליכולת ריפוי כביכול של מחלות, שבתרבויות מסוימות מאמינים כי הן נגרמו על ידי כישוף. הם משתמשים בשיטות טיפול מסורתיות עממיות במהלך פעילותם, כגון טקסים, מאגיה ואמונות טפלות. כיום פעילות זו רווחת בעיקר במדינות העולם השלישי, בקרב כהנים שמאניסטים, אם כי כהנים/רופאים אלו עושים שימוש גם בצמחי מרפא ובתרופות טבעיות.

לעיתים משמש הכינוי 'רופא אליל' כמילת גנאי לתיאור רופא כושל. בנוסף, הביטוי מיוחס לאנשים המשתמשים בריפוי עממי ולא ברפואה המודרנית המבוססת ראיות. לעיתים משתמשים במונח זה מבקרי הרפואה האלטרנטיבית, להבעת ביקורת על מדעיות התחום.

ב- 30 בינואר 2019 חשף האו"ם כי נרצחו עשרה ילדים באפריקה על ידי רופאי אליל למטרות הכנת שיקויים "מביאי מזל".

## המונח
המונח נזכר בתנ"ך לראשונה בספר איוב:  ביאור: איוב האשים את רעיו, אשר באו לנחמו, שדברי הניחומים שלהם מנחמים כמו שרופא אליל מרפא. התלמוד דן בפסוק הזה ומביא שני פירושים למילה "אלל" ששניהם רחוקים מהמשמעות המקובלת (המילה נכתבת בכתיב חסר ולכן אין מדובר ברופא אליל, במשמעות של מזמן אלילים / אלי שקר):

# בעת הפשטת עור הבהמה השחוטה בעזרת סכין, הסכין גם חותכת חלק מהבשר יחד עם העור. פירוש זה נדחה.
# 'מרתקא'. גיד בצוואר שחיתוכו הורג את הבהמה. כך איוב מאשים את רעיו שהם מנחמים אותו כמו רופא שמנסה לרפא בהמה על ידי החזרת האלל למקומו, שזה חסר תוחלת.

אמנם השימוש במושג זה במשמעותו המודרנית תועד לראשונה ב-1718, כאשר פרנסיס הצ'ינסון השתמש בו בספרו. בתקופה זו היו הרופאים האלילים נפוצים גם באירופה ובפרט באנגליה, והבטיחו לחולים לרפא מחלות שהטיל עליהם השטן.

כיום ידועים בשם "רופאי אליל" כהנים שמאניסטים, שמאמינים בהשגת קשר עם היקום המקביל והבלתי נראה של הרוחות, על מנת להשיג את תמיכתן בניהול עניינם של בני האדם, ובפרט בריפוי מחלות. השימוש הראשון במושג "רופא אליל" לתיאור כהנים שמאניסטים באפריקה נעשה בשנת 1836 בספרו של רוברט מונטגומרי מרטין. עם זאת, המונח "רופא אליל" עלול להאיר באור שלילי מסורת ריפוי שעשויה להיות אפקטיבית ולגיטימית, שכן היא כוללת גם שימוש בצמחי מרפא ותרופות טבעיות לריפוי מחלות ולטיהור פיזי ורוחני. לכן בפעילותו של "רופא אליל", חייבת להתקיים ההבחנה בין מאגיה שחורה שמבוצעת למען רווח אישי, כספי או כל אינטרס אנוכי אחר, לבין מאגיה לבנה שבאה על מנת לרפא אנשים, לטהר את גופם ונשמתם, לעזור להם לצאת מקשיים וסבל.

## ראו גם
* שמאניזם
* רפואת ימי הביניים
* הילינג 
* מדיום (תקשור)

## קישורים חיצוניים

* 
* רופאי אליל באתר אנציקלופדיה.קום 

## הערות שוליים

קטגוריה:היסטוריה של הרפואה
קטגוריה:רוחניות ואמונה
קטגוריה:מאגיה
הרפתקאות מקס

**הרפתקאות מקס** (באנגלית **Max Adventures** או **Paddle Pop Adventures**) היא סדרת הנפשה ממוחשבת תאילנדית בכיכוב מקס האריה, הקמע של מותג השלגונים האוסטרלי "Paddle Pop" .

## עלילה
מקס הוא אריה יתום מאביו, לאחר שמאסטר הצללים פלש לממלכה והרג את אביו שהיה שליט הממלכה. בזמן הריגת אביו אמו שלחה אותו ביחד עם הפרופסור הינשוף למשפחה חורגת של לוטרות, ושם מקס פוגש לביאה בשם ליאונה, שמצטרפת למקס בכל העונות, וביחד הם צריך לעשות הרבה משימות וללמוד שיטות לחימה כדי להביס את מאסטר הצללים.

## דמויות
### הדמויות הראשיות
***מקס (בחלק מהעונות נקרא כף בוץ)** - אריה, הדמות הראשית בסדרה.
***ליאונה** - לביאה, חברה של מקס.
***פרופסור היגה** - ינשוף חכם וחבר של מקס.
***גנרל קארה** - פיל וחברו של מקס, מגושם ואוהב לאכול.

### הדמויות הרעות
***מאסטר הצללים** - הנבל הראשי בסדרה, למד כוחות אפלים ולוקח את הקריסטלים בכל עונה כדי לחזק את עצמו, מקס חייב להביס אותו בסוף כל עונה.
***קינג קוברה** - נחש קוברה בעל ידיים, עוזרו של מאסטר הצללים.
***טייגר חאן** - טיגריס בנגלי, עוזרו של מאסטר הצללים.
***התנין** - תנין שנשכר על ידי מלך התנינים וקינג קוברה כדי לשדוד את דוב הספיר.
***ליידי פוקס** - שועלה ורודה, באור הירח היא הפכה למפלצת וחטפה את פון, הובסה על ידי מקס וליאונה.
***רקס** - דודו של מקס, קינא מאוד באחינו מקס ובגד באחיו המלך הקודם, כיום הוא משתף פעולה עם מאסטר הצללים.

### דמיות נוספות
***פון אגרוף הברק** - קופיף צעיר שנחטף על ידי פוקס, תלמידו של מאסטר לונג.
***יוקי** - נשרית, לימדה את מקס שיטות לחימה.
***קאו טום** - דוב מגושם, התנינים הם אויביו המושבעים ששדדו את דוב הספיר.
***מאסטר לונג** - המאסטר של הקופים ושל פון, לימד את מקס את הזריזות.
***טוויץ' וספייק** - זיקית וקיפוד (בהתאמה), אחים חורגים של מקס.

## סרטים
***הרפתקאות מקס - הסרט** - איחד את כל פרקי העונה השנייה, יצא בישראל ב-1 בדצמבר 2012.
***הרפתקאות מקס והדינוזאורים ** - איחד את כל פרקי העונה הרביעית, יצא בישראל ב-2 בינואר 2013.
* **מקס האריה בממלכת הקסמים **- איחד את כל פרקי העונה החמישית יצא ב-2014
* **מקס בעולם המים **- איחד את כל פרקי העונה השישית יצא ב-2015

## קישורים חיצוניים

קטגוריה:סדרות טלוויזיה לילדים
קטגוריה:ערוץ הילדים: תוכניות רכש
קטגוריה:סדרות הנפשה ממוחשבת
קטגוריה:קצרמר טלוויזיה
רדיום-223 כלוריד

**רדיום-223** היא תרופה הרשומה לשימוש בישראל בשם **קסופיגו** (Xofigo). שם קודם: אלפארדין. קסופיגו מיועדת לטיפול בסרטן הערמונית בחולים עם גרורות בעצמות, וללא גרורות באיברים אחרים. קסופיגו היא התרופה המאושרת הראשונה שעושה שימוש בקרינת אלפא. יחודה של קרינת אלפא שהיא גורמת נזק רב לתאים הסרטניים אך מגיעה לטווח קצר מאוד (מספר שכבות תאים בודדות) ולכן אינה פועלת באופן מפושט על כלל הגוף. לתרופה יש פרופיל בטיחותי טוב ומעט תופעות לוואי.
קסופיגו כלולה בסל הבריאות לפי התנאים הבאים: 1. לטיפול בסרטן גרורתי של הערמונית עמיד לסירוס (mCRPC) בחולים סימפטומטיים עם גרורות בעצמות וללא מחלה ויסרלית גרורתית. 2. לחולה שטרם טופל בקסופיגו. 3. לפי מרשם של מומחה באונקולוגיה.

## אישורים והתויות
הרשות האמריקאית למזון ולתרופות (FDA) אישרה את קסופיגו לשימוש בחולי סרטן ערמונית מתקדם עם גרורות בעצמות ב-2013. הרשות האירופית לתרופות (European Medicines Agency) אישרה את השימוש בקסופיגו באותה שנה. בישראל התרופה מאושרת ורשומה באגף הרוקחות במשרד הבריאות משנת 2014.

## מנגנון הפעולה
החומר הפעיל בקסופיגו הוא רדיום - יסוד כימי רדיואקטיבי שהמבנה המולקולרי שלו קרוב לזה של סידן ופעילותו "מחקה סידן" – Calcium mimic. כאשר הרדיום מוזרק לגוף הוא נע באופן טבעי בעיקר לעצמות, ובמיוחד לאזורים שבהם מתרחשים תהליכי הרס ובנייה של עצם. האזורים בעצם שעוטפים את הגרורות הם בדיוק האזורים שבהם מתרחשים תהליכים אלה כך שהתרופה מגיעה לאזור שבו היא נדרשת. יסוד הרדיום פולט קרינה מייננת מסוג אלפא, המאופיינת באנרגיה גבוהה יחסית, אך בחדירות נמוכה ברקמה (2–10 שכבות תאים בלבד) בשל גודלם של חלקיקי האלפא. השפעת הקרינה מתחוללת ב-DNA של התאים המתחלקים בגרורות, עם השפעה מינימלית על מערכות אחרות. לקרינה המייננת מסוג אלפא זמן מחצית חיים של כ-11.4 יום (274 שעות).

## מחקרים קליניים
במחקר פאזה שלישית בשם ALSYMPCA (ALpharadin in SYMptomatic Prostate CAncer patients) השתתפו 922 חולים שסבלו מסרטן ערמונית גרורתי, עמיד לטיפולים הורמונליים, המחקר הופסק מוקדם מהצפוי לאחר אנליזת ביניים, מאחר שעמד במטרה העיקרית שהוצבה על ידי החוקרים (הארכת חיים מובהקת סטטיסטית). חולים שטופלו בתרופה חיו 14.9 חודשים (חציון) לעומת 11.3 בקבוצת החולים שטופלו בפלאצבו (two-sided p-value = 0.00007, HR = 0.695).

המחקר עמד גם במטרה המשנית שהציבו החוקרים – דחיית התופעות בשלד שקשורות לגרורות (שברים פתולוגיים בעצמות ותמט חוליות עמוד שדרה). בחולים שטופלו בתרופה עברו 12.2 חודשים עד להופעת האירוע הראשון מסוג זה, לעומת 6.7 חודשים בחולים שטופלו בפלאצבו (HR=0.64 P<0.0001).

מבחינת בטיחות ופרופיל תופעות לוואי – לא היו הבדלים משמעותיים בתופעות הלוואי בין החולים שטופלו בתרופה לחולים שטופלו בפלאצבו. בעקבות תוצאות המחקר התרופה הוגשה לרישום למנהל המזון והתרופות האמריקאי (FDA), לנציבות האירופית ולרשויות הבריאות במדינות נוספות. ב-15 במאי 2013 אישר מנהל המזון והתרופות האמריקאי (FDA) את התרופה לטיפול בסרטן ערמונית מתקדם ועמיד לטיפולים הורמונליים עם גרורות בעצמות.

## תהליך הטיפול
כל חולה מקבל שישה טיפולים, עם זמן המתנה של כארבעה שבועות בין טיפול לטיפול. הטיפול עצמו פשוט מאוד: החולה מקבל זריקה תוך-ורידית של החומר, במינון המותאם למשקל הגוף: 0.05 מגה-בקרל לכל ק"ג. לאחר הזריקה החולה משתחרר מיד הביתה ללא צורך באשפוז.

## קישורים חיצוניים
* 
* 
* מידע לציבור אודות קסופיגו והשימוש בה - רשות התרופות האירופית

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
קטגוריה:רדיותרפיה
עמק שילה

**[[עמק]] שילה** הוא הדרומי בין עמקי השומרון הגדולים. נחל שילה מתחיל בצפון–מערב העמק ומנקז אותו, ועל-כן העמק וסביבתו הם האזורים המזרחיים ביותר באגן ניקוז הירקון.

## היסטוריה
לפי עדויות ארכאולוגיות אזור העמק היה מיושב החל מתקופת הברזל בארץ ישראל. העמק מוקף במספר אתרים ארכאולוגיים, שהעיקרי בהם הוא "חירבת אִסתוּנא", במזרחו. האתר כולל ממצאים ארכאולוגיים מהתקופה ההלניסטית, התקופה הרומית, התקופה הביזנטית והתקופה המוסלמית המוקדמת בארץ ישראל. האתר ממוקם בראש גבעה מוקפת אורנים בקצה הדרום מזרחי של עמק שילה. עד תחילת המאה ה-20 המקום היה מיושב והיה נקודת ההתיישבות המרכזית באזור עמק שילה, ומכאן שמו הערבי של העמק "סהל כפר אִסתוּנא". במקום שרידי בריכות חצובות, בורות מים, חורבות מבנים מהתקופה הרומית והביזנטית, עמודים, כותרות ומשקופים מעוטרים. המבנה המרכזי בנוי מאבני גזית ונקרא "אל חבס". מממדיו ומגודל אבניו נראה שהוא נועד להגן על המבוא המזרחי של העמק. בסמוך נמצא גם מבנה מקאם "שייח מוחמד".

בשנת 1870, ביקר חוקר ארץ ישראל ויקטור גרן במקום וכתב: .

## גאוגרפיה
דרך ההר (שנקראת היום כביש 60, בתוואי המקורי) בעוברה בשומרון, עוברת בעיקר בעמקים המישוריים הנוחים לתנועה, ולכן מתאמצת ועוברת גם בתוואים קשים (כמו פיתולי מעלה לבונה) בשאיפתה לחבר עמק אחד למשנהו. היא נמתחת לאורך כ-80 ק"מ, מעמק שילה בדרום עד לעמק דותן ועמק יזרעאל בצפון.

יש המזהים אותו עם האתר בו היו בנות שילה מחוללות בכרמים ולכן העמק נקרא בערבית (בין השאר) "סהל אל בנאת" (עמק הבּנות).

## מבט על עמק שילה

## קישורים חיצוניים

* עמק שילה באתר עמוד ענן
* תמונת מזרח העמק
* פרחים שנצפו גדלים באזור העמק

## הערות שוליים

קטגוריה:שילה
שילה
קטגוריה:השומרון
קורד אוברסטריט

**קורד פול אוברסטריט** (באנגלית: **Chord Paul Overstreet**, נולד ב-17 בפברואר 1989) הוא שחקן וזמר אמריקאי, הידוע בשל גילום דמותו של סאם אוונס  בסדרה "Glee" (2010–2015) ומתפקידו בתור צ'אד דייוויס בסדרה של אפל TV פלוס, "אקפולקו"  (2021–2024).

## ביוגרפיה
אוברסטריט נולד ב-17 בפברואר 1989 בנאשוויל, טנסי, בנם של מעצבת השיער ג'ולי (לבית מילר) ולזמר הקאנטרי זוכה שני פרסי גראמי, פול אוברסטריט . יש לו אח גדול, נאש אוברסטריט (נולד ב-1986), שמנגן בגיטרה בלהקת הפופ רוק "Hot Chelle Rae", אחות גדולה, סאמר (נולדה ב-1987); ושלוש אחיות צעירות יותר, הרמוני, סקיי וצ'ריטי.

הוא ממוצא גרמני, אירי ואנגלי. הוא נקרא על שם המונח המוזיקלי אקורד. הוא גדל בחווה מחוץ לנאשוויל. בעידוד הוריו לעסוק במוזיקה, החל לנגן במנדולינה בגיל צעיר, ועבר לנגן בתופים, חליל צד, פסנתר גיטרה. בשנות העשרה שלו, הוא דגמן עבור חברות כמו הוליסטר וגאפ.

## קריירה
בשנת 2007 כאשר סיים את לימודיו החל אוברסטריט להיכנס לעולם המשחק ולאחר התחלה לא מוצלחת הוא החל לשחק בסדרת הרשת "Private". בשנת 2009 ביצע את הופעת הבכורה שלו בסדרה iCarly. באותה שנה שיחק גם בסרטו הראשון שנקרא "The Hole". ב-2010 ביצע הופעת אורח בסדרה הבלתי רגילים. החל משנת 2010 מגלם אוברסטריט את דמותו של סאם אוונס בסדרה Glee. ב-2011 שיחק בסרט ליבו של קונור לצדם של אשלי גרין וקלן לוץ.

ב-15 בדצמבר חתם בחברת ההקלטות SafeHouse Records השייכת לדמי לובאטו, ניק ג'ונאס ומנהלם פיל מקנטייר.

בשנת 2017 הוציא את השיר "Hold on" והקדיש אותו לזכרו של קורי מונטית׳ ששיחק לצידו בסדרה glee.

בשנת 2020 הופיע בפרק של הסדרה "עושות כותרות" ברשת Freeform.

בשנת 2021 החל לגלם את צ'אד דייוויס בסדרה הקומית מבית אפל TV פלוס, "אקפולקו" ; המבוססת על הסרט משנת 2017 - "איך להיות מאהב לטיני".

בשנת 2022 כיכב לצד לינדזי לוהן בסרט "חג מולד בלתי נשכח" מבית נטפליקס.

## דיסקוגרפיה
### מיני-אלבומים
* 2017: *Tree House Tapes*
* 2020: *Hold On*
* 2021: *Stone Man*

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:אמריקאים ילידי טנסי
קטגוריה:נאשוויל: אישים
קטגוריה:שחקני קולנוע וטלוויזיה אמריקאים
קטגוריה:זמרי פופ אמריקאים
קטגוריה:זמרים-יוצרים אמריקאים
קטגוריה:גיטריסטים אמריקאים
קטגוריה:אמני איילנד רקורדס
קטגוריה:זוכי פרס בחירת הנוער
קטגוריה:אמריקאים שנולדו ב-1989
אלכסנדר (סרט)

**אלכסנדר** (באנגלית: **Alexander**) הוא סרט דרמה היסטורית המבוסס על דמותו של אלכסנדר הגדול. הסרט שנכתב ובוים על ידי אוליבר סטון יצא בשנת 2004 ומככבים בו קולין פארל ואנג'לינה ג'ולי.

## תקציר העלילה
הסרט מבוסס על חייו של אלכסנדר הגדול. הסרט מתאר את שנותיו הראשונות ואת יחסיו עם אביו, פיליפוס השני, מלך מוקדון. הסרט מתאר את כיבוש האימפריה הפרסית על ידי אלכסנדר וניסיונותיו לבצע רפורמה באימפריה שלו. לאחר שמראים את יחסיו המתוחים של אלכסנדר עם הוריו, אביו נרצח ואלכסנדר הופך למלך מוקדון.

## שחקנים
* קולין פארל בתור אלכסנדר הגדול
* קונור פאולו בתפקיד אלכסנדר הצעיר
* אנג'לינה ג'ולי בתפקיד אולימפיאס
* ואל קילמר בתפקיד פיליפוס השני
* אנתוני הופקינס בתפקיד תלמי הראשון הזקן
** אליוט קוואן בתפקיד תלמי הראשון
** רוברט אירלי בתפקיד תלמי הצעיר
* ג'ארד לטו בתפקיד הפאיסטיון
* רוזריו דוסון בתפקיד רוקסנה
* כריסטופר פלאמר בתפקיד אריסטו
* פיונה או'שאנסי
* ניק דאנינג – אטאלוס
* רורי מק'קאן - קרטרוס
* ג'ונתן ריס מאיירס - בתפקיד קסנדר, אחד הגנרלים של אלכסנדר

## קישורים חיצוניים

* 

קטגוריה:סרטי 2004
קטגוריה:סרטי אוליבר סטון
קטגוריה:סרטי האחים וורנר
קטגוריה:סרטי דרמה אמריקאיים
קטגוריה:סרטים היסטוריים
קטגוריה:זוכי הפרס העולמי לפסקול: בחירת הקהל
קטגוריה:סרטים שצולמו בתאילנד
קטגוריה:סרטים שהיו כישלון קופתי
קטגוריה:סרטי דרמה ביוגרפיים
קטגוריה:סרטי דרמה היסטורית אמריקאיים
מרגריטה פילוסופיקה

**מרגריטה פילוסופיקה**, היא אנציקלופדיה כללית המכילה את הידע האנושי שהיה קיים בימי הביניים המאוחרים. היא נכתבה בשפה הלטינית על ידי גרגור רייך בין השנים 1489–1496 וראתה אור לראשונה בשנת 1503 בגרמניה. עבודה זו נועדה להעניק לסטודנטים באוניברסיטאות את הידע הבסיסי בשבע האמנויות החופשיות הכוללות את הטריוויום - "שלוש הדרכים": דקדוק, רטוריקה ולוגיקה ואת הקוארדיוויום - "ארבע הדרכים": אריתמטיקה, גאומטריה, אסטרונומיה ומוזיקה. כמו כן ישנה התייחסות בפרקים השונים למדעי הטבע ולפילוסופיה של המוסר. חשיבותה נובעת אף מהאפשרות להבין את תוכנית הלימודים של האוניברסיטאות באותה עת, שדגלו בלימודי שבע האמנויות החופשיות, כתנאי להתקבלות הסטודנטים ללימודי תאולוגיה, משפט ורפואה. האנציקלופדיה יצאה לאור ב-11 מהדורות ושימשה סטודנטים רבים בכל רחבי אירופה למעלה מ-100 שנה. אלכסנדר פון הומבולדט, חוקר טבע ומגלה ארצות גרמני, יליד המאה ה-18, אמר כי מרגריטה פילוסופיקה היא אנציקלופדיה שתרמה באופן משמעותי להפצת הידע.

## תוכן
האנציקלופדיה מחולקת ל-12 פרקים, בהם מופיעים עשרות רבות של חיתוכי עץ פרי יצירתם של אמנים אנונימיים, הכוללים תווים מוזיקליים מוקדמים, מפות, דימויים ואלגוריות מתחום האסטרונומיה, האסטרולוגיה, גוף האדם, זואולוגיה ועוד. הטקסט נכתב במתכונת של דיאלוג הנערך בין סטודנט השואל שאלות לבין מורה המשיב על שאלותיו. 
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנציקלופדיות
קטגוריה:יצירות המאה ה-15
סווטלנה מסטרקובה

**סווטלנה אלכסנדרובנה מסטרקובה** (ברוסית: **Светлана Александровна Мастеркова**; נולדה ב-17 בינואר 1968), היא אתלטית רוסיה בעבר. היא אלופה אולימפית בעלת שתי מדליות זהב (אטלנטה 1996), אלופת עולם (סביליה 1999), אלופת אירופה ושיאנית העולם הנוכחית (2019) בריצה ל-1000 מטר ובעבר החזיקה כ-23 שנים בשיא העולם בריצת מייל.

## ביוגרפיה
מסטרקובה נולדה באצ'ינסק שבמחוז קרסנויארסק.

באליפות העולם שנערכה בטוקיו שביפן בשנת 1991 סיימה מסטרקובה במקום שמיני בריצת 800 מטר בתוצאה של 2:02.92 דקות. בשלב חצי הגמר היא קבעה תוצאה של 1:59.15 דקות.

בשנים 1994–1995 לקחה מסטרקובה הפסקה מתחרויות לאחר שנישאה לרוכב אופני כביש מהטובים בעולם (7 באולימפיאדת סיאול) אסייט סייטוב וילדה את בתם, אנסטסיה.

באולימפיאדת אטלנטה (1996) זכתה מסטרקובה בשתי מדליות זהב, בריצת 800 מטר בתוצאה של 1:57.73 דקות, לפני אנה פידליה קירוט מקובה (1:58.11 דקות) ומריה מוטולה ממוזמביק (1:58.71 דקות) ובריצת 1500 מטר בתוצאה של 4:00.83 דקות, לפני גבריאלה סאבו מרומניה (4:01.54 דקות) ותרזיה קיסל מאוסטריה (4:03.02 דקות). 11 ימים לאחר המשחקים האולימפיים, בתחרות שנערכה בציריך, שבשווייץ ב-14 באוגוסט קבעה מסטרקובה בריצת מייל שיא עולם חדש של 4:12.56 דקות, שיפור לשיא העולם בן ה-7 שנים של פאולה איוואן מרומניה (4:15.61 דקות). במהלך ריצה זו היא קבעה בריצת 1500 מטר את שיאה האישי בתוצאה של 3:56.77 דקות. 9 ימים לאחר מכן, בתחרות שנערכה בבריסל שבבלגיה ב-23 באוגוסט 1996 היא קבעה בריצת 1000 מטר שיא עולם חדש של 2:28.98 דקות, שיפור לשיא שנקבע באותה תחרות, שנה קודם לכן על ידי מריה מוטולה (2:29.34 דקות).

באליפות העולם שנערכה באתונה שביוון בשנת  סיימה מסטרקובה במקום 24 ואחרון בשלב חצי הגמר בריצת 1500 בתוצאה של 4:22.74 דקות, לאחר שנפצעה בגיד אכילס. בשלב המוקדמות היא קבעה תוצאה של 4:10.22 דקות.

באליפות אירופה שהתקיימה בבודפשט שבהונגריה בשנת  זכתה מסטרקובה במדליית זהב בריצת 1500 מטר בתוצאה של 4:11.91 דקות.

בשנת 1999 באליפות העולם שנערכה בסביליה שבספרד זכתה מסטרקובה בשתי מדליות, זהב וארד. מדליית זהב בריצת 1500 מטר בתוצאה של 3:59.53 דקות, לפני רג'ינה ג'ייקובס מארצות הברית (4:00.35 דקות) וקוטר דולצ'ה מאתיופיה (4:00.96 דקות) ומדליית ארד בריצת 800 מטר בתוצאה של 1:56.93 דקות, אחרי לודמילה פורמנובה מצ'כיה (1:56.68 דקות) ומריה מוטולה (1:56.72 דקות).

באולימפיאדת סידני (2000) השתתפה מסטרקובה בריצת 1500 מטר בשלב המוקדמות, אך לא סיימה את הריצה ולכן לא הצליחה להגן על תוארה.

## שיאים אישיים
### אצטדיון
* ריצת 400 מטר: 53.12 שניות (1992)
* ריצת 800 מטר: 1:55.87 דקות (1999)
* ריצת 1000 מטר: 2:28.98 דקות (1996) **[[שיאי עולם באתלטיקה|שיא עולם]]** הנוכחי
* ריצת 1500 מטר: 3:56.77 דקות (1996)
* ריצת מייל: 4:12.56 דקות (1996) שיא עולם בעבר

### אולם
* ריצת 800 מטר: 1:59.18 דקות (1993)

## קישורים חיצוניים

קטגוריה:רצות למרחקים בינוניים
קטגוריה:אלופות עולם באתלטיקה
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אתלטית השנה בעולם
קטגוריה:מתחרי רוקדים עם כוכבים (רוסיה)
קטגוריה:שיאניות עולם רוסיות: אתלטיקה
קטגוריה:אלופות אולימפיות רוסיות: אתלטיקה
קטגוריה:אלופות אולימפיות: ריצת 800 מטרים
קטגוריה:אלופות אולימפיות: ריצת 1500 מטרים
קטגוריה:רוסיות שנולדו ב-1968
קטגוריה:רוסים שנולדו ב-1968
מרטין גומפרט

**מרטין גומפרט** (בגרמנית: **Martin Gumpert**; 13 בנובמבר 1897 – 18 באפריל 1955) היה רופא עור ומין יהודי-גרמני, שהיגר לארצות הברית לאחר עליית הנאצים לשלטון. מחלוצי הרפואה האסתטית והקוסמטית והניתוחים הפלסטיים.

## תולדות חייו
### רפואה אסתטית
נולד בברלין למשפחה מן המעמד הבינוני-הגבוה, גם אביו היה רופא. במלחמת העולם הראשונה שירת בחזית המזרחית בטורקיה כחובש. מיד לאחר המלחמה השלים את לימודי הרפואה באוניברסיטת היידלברג, אותם סיים ב-1921. הוא התמחה ברפואת עור ומין וחקר את מחלת הסיפיליס. בהסבריו המפורטים על מהלך המחלה השתמש הסופר תומאס מאן בספרו דוקטור פאוסטוס.

במהלך טיפוליו בפצועי מלחמת העולם, הבחין גומפרט כי טיפול בפגעים אסתטיים, בעיקר בפצועים שפניהם הושחתו, גם אם אינם חמורים או מסוכנים מבחינה רפואית, הוביל לשיפור דרמטי בהחלמתם של הפצועים מבחינה פיזית ונפשית גם יחד. גומפרט פיתח שיטות לניתוחים פלסטיים וליצירת תותבות, כולל לאברים רכים כגון אף ואוזניים.

מן הטיפול בפצועים הגיע גומפרט לטיפול כללי. הוא הבחין כי טיפול בפגמים אסתטיים יכול להוציא אנשים מבידוד חברתי ולהוביל לשיפור בתפקודם של מובטלים שלא יכלו לזכות בתעסוקה ההולמת את כישוריהם בשל עיוות גופני. לפיכך הקים ב-1928, יחד עם סוזן נואל, את "תחנת הייעוץ העירונית הציבורית לטיפול בעיוותים קוסמטיים" בברלין. התחנה העניקה טיפולים בחינם או במחיר סמלי, בעיקר למובטלים שסיבת אי-העסקתם הייתה נעוצה בפגם אסתטי חמור (מלידה או כתוצאה מתאונה או מחלה). במקביל פעל גומפרט להעברת חוק ברייכסטאג שיכניס את הטיפול הקוסמטי למובטלים או עריריים אלה למסגרת הביטוח הרפואי שניתן על ידי משרד הרווחה.

גומפרט, שהיה, כאמור, יהודי, טיפל גם במספר בלתי ידוע של יהודים שביקשו להפוך את המראה החיצוני שלהם ליהודי פחות ו"ארי" יותר. מרפאתו של גומפרט נסגרה ב-1933 עם עליית הנאצים לשלטון, אך נפתחה מחדש ב-1938, בהיעדרו וטיפלה באנשים ממוצא ארי שלא נראו "אריים" מספיק.

ב-1931 חיבר גומפרט ספר שסקר את כל הידוע על תחום הקוסמטיקה (*Die gesamte Kosmetik*). הטיפוח הקוסמטי, קבע, מבדיל את האינדיבידואל מן ההמון ומאפשר לאדם נראות. בניגוד לפסיכולוגיה, המנסה לטפל בבעיות הקיום באמצעות חדירה פנימה, ניסה גומפרט להראות שפעמים רבות יכול לבוא מזור נפשי באמצעות טיפול וטיפוח המראה החיצוני. בין היתר סקר גומפרט את הפיתוחים בתחום של מקס פקטור והלנה רובינשטיין.

### לאחר עליית הנאצים לשלטון
ב-1933 נסגרה מרפאתו של גומפרט בהוראת צו והוא התמסר לכתיבה ספרותית וכתיבת ביוגרפיות (בהן *Hahnemann - Die abenteuerlichen Schicksale eines ärztlichen Rebellen und seiner Lehre, der Homöopathie*, בה סקר בחיוב את ההומאופתיה).

ב-1936 היגר גומפרט לניו יורק. בניו יורק עסק, בנוסף לפעילות במרפאת עור ומין, בכתיבה. הוא כתב ספרי מדע פופולרי, ספרים על חוקרים וכן שימש כיועץ לענייני רפואה לעיתון הניו יורק טיימס וכפרופסור בקולג' לרפואה הומאופתית של ניו יורק (New York Homeopathic Medical college). ב-1940 התפרסם ספרו *Heil Hunger! Health under Hitler* (הייל רעב! בריאות תחת היטלר) בו תיאר את ניצול מערכת הבריאות במשטר הנאצי. ב-1942 קיבל אזרחות אמריקאית.

## לקריאה נוספת
* בעז נוימן, **להיות ברפובליקת ויימאר**, עם עובד ספריית אופקים, 2007 עמ' 61-106

## קישורים חיצוניים
* ביוגרפיה
* רשימת ספריו בספריה הלאומית הגרמנית
* 

## הערות שוליים

קטגוריה:רופאי עור יהודים
קטגוריה:רופאים יהודים אמריקאים
קטגוריה:רופאים יהודים גרמנים
קטגוריה:רפובליקת ויימאר: אישים
קטגוריה:מהגרים מגרמניה לארצות הברית
קטגוריה:מחברי ספרי מדע פופולרי
קטגוריה:אמריקאים שנולדו ב-1897
קטגוריה:אמריקאים שנפטרו ב-1955
סכין בלב

**סכין בלב** (באנגלית: **Awake**) הוא סרט קולנוע אמריקאי מסוגת מתח ופשע, שיצא בשנת 2007 בבימוי ג'ובי הארולד.

## עלילה
קליי (היידן כריסטנסן) נישא בחשאי לסאם (ג'סיקה אלבה), העוזרת האישית של אמו, בלילה שקודם לאשפוזו למטרת ניתוח להשתלת לב שעליו לעבור, על ידי רופאו וחברו ד"ר הרפר (טרנס הווארד). במהלך הניתוח, לאחר שעבר הרדמה, הוא חווה תופעה של מודעות בזמן הרדמה, חש את כל כאבי הניתוח בלי יכולת להגיב, ושומע את המתרחש סביבו. הוא מבין כי סאם וד"ר הרפר קשרו קשר במטרה לרצוח אותו, באמצעות הרעלת הלב המושתל, וזאת במטרה לגרוף את כספי הביטוח של קליי (בזכות נישואיהם של קליי וסאם). אמו של קליי, לילית, מגלה את המזימה במהלך ההמתנה לסיום הניתוח, ומקריבה את עצמה כדי לחבל בה.

## הפקה
הסרט צולם באוניברסיטת פורדהאם בניו יורק, שחלקים ממנו עוצבו כבית חולים. מספר קטעים בסרט צולמו בבית החולים "בלוויו" בעיר.

## הפצה וביקורת
הסרט דורג במקום החמישי במכירות בשבוע הראשון להפצתו בבתי הקולנוע בארצות הברית. נכון לשנת 2008 הכניס הסרט כ-32 מיליון דולר ברחבי העולם.

הסרט קיבל לרוב ביקורות שליליות. באתר "Rotten Tomatoes" זכה הסרט רק ל-24% ביקורות חיוביות מתוך 58 מבקרי קולנוע. בין השאר נטען כי הוא מבוסס על רעיון מעניין, אך הוא מוצג באופן בלתי אמין. כן נטען כי נושא ההרדמה בניתוח מוצג בו באופן שאינו מדויק מבחינה רפואית-מדעית.

הסרט היה מועמד לשני פרסי ראזי, בקטגוריית השחקנית הגרועה ביותר (אלבה) ובקטגוריית הזוג הקולנועי הגרוע ביותר (כריסטנסן ואלבה).

## קישורים חיצוניים
* 

* "סכין בלב", באתר "סרט"
* "סכין בלב", באתר "עכבר העיר"

## הערות שוליים

קטגוריה:סרטי 2007
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:סרטים באנגלית
קטגוריה:סרטי בתי חולים
פרנק לוקסמבורגי

**הפרנק הלוקסמבורגי** (בלוקסמבורגית: Lëtzebuerger Frang) היה ההילך החוקי ששימש את לוקסמבורג מ-1854 עד 2002, עת יצא משימוש עם המעבר של לוקסמבורג ורוב המדינות האחרות של האיחוד האירופי לאירו.

הבנק המרכזי האירופי קבע את שער ההמרה הקבוע שלו: 40.3399 פרנק לאירו אחד.

## קישורים חיצוניים

קטגוריה:לוקסמבורג: כלכלה
קטגוריה:מטבעות שהוחלפו באירו
תג מאיר

**תג מאיר: אור במקום טרור** הוא ארגון ישראלי שהוקם בדצמבר 2011. מטרות הארגון הן "להשמיע קול של סובלנות, כבוד הדדי ומאור פנים כלפי שכנים, זרים וגרים בתוכנו ולמען נזכור כי גרים היינו בארץ מצרים", וכן להתנגד "לתהליכים, פרסומים ודעות גזעניות הבאות בשם היהדות ובכסותה, המסיתות לגזענות מכתימות ומרעילות את החברה הישראלית, לכדי חברה בלתי אנושית וגזענית". לטענתו, הארגון יוצא בפרט נגד פעולות תג מחיר שמבצעים יהודים נגד ערבים.

מבין הארגונים החברים בפורום, ניתן למנות את תנועת בינה, המרכז הרפורמי לדת ומדינה, התאחדות הסטודנטים הארצית, התנועה המסורתית בישראל, התנועה הרפורמית, התנועה הקיבוצית, לוחמים לשלום, מתירות, מכון שיטים, מרכז יעקב הרצוג, מרכז פרס לשלום ולחדשנות, עוז ושלום - נתיבות שלום, ציונות דתית ריאלית, קולך, שומרי משפט - רבנים למען זכויות אדם, שלום עכשיו, שתי"ל ונוע"ם.

## פעילות הארגון
הארגון הוקם בחג החנוכה, תשע"ב (תחילת דצמבר 2011), והחל בעצרות במקומות שבהם אירעו פעולות "תג מחיר".

מפעולות הארגון:
* תמיכה בנפגעי פעולות תג מחיר: ביקורים במקומות שנפגעו ועזרה בשיקומם.
* פעילות נגד גזענות ושנאת זרים, בין השאר במערכת החינוך.
* ביקורים בבתים של נפגעי טרור ערבי.

מספר ארגונים הביעו הזדהות והשתתפו בפעילויות שקיים הארגון.

פעילות הארגון נעשית בתמיכת קרן מוריה, הפדרציה של ניו-יורק, קרן איימס והקרן החדשה לישראל.

בפעולות הארגון השתתפו, בין השאר, הרב בני לאו, פרופסור רחל אליאור, ח"כ רובי ריבלין, אברהם בורג, עמרם מצנע וזוהיר בהלול.

ביוני 2013 העניקה האגודה לזכויות האזרח בישראל לארגון את אות זכויות האדם ע"ש אמיל גרינצוויג.

במרץ 2019 הפגין הארגון לצד ארגונים נוספים מול מעון ראש הממשלה כנגד החיבור בין עוצמה יהודית למפלגת הבית היהודי.

## קישורים חיצוניים
* 
* 
* ערוץ היוטיוב הרשמי של תג מאיר
*  

## הערות שוליים

קטגוריה:תנועות שלום
קטגוריה:ישראל: ארגונים חברתיים
קטגוריה:זוכי אות אמיל גרינצוויג
קטגוריה:שותפות יהודית-ערבית בישראל
השושלת הסעדית

**השושלת הסעדית** (בערבית: السعديون; אל-סעדיון) הייתה שושלת מוסלמית סונית ממוצא ערבי ששלטה על מרוקו בין השנים 1554-1659.

## היסטוריה

משפחת המלוכה הסעדית ייחסה את מוצאה לנביא מוחמד דרך עלי בן אבי טאלב ואשתו פאטמה בת מוחמד.

משנת 1509 עד 1554 הסעדים שלטו רק על דרום מרוקו, בעוד שהשושלת הווטאסית שלטה על שאר חלקי מרוקו. בשנת 1528 הווטאסים שלחו כוחות צבאיים כדי לבלום את התפשטות השושלת הסעדית, אך הקרב הסתים ללא הכרעה ברורה ואילץ את הווטאסים להכיר בשלטון הסעדי בדרום מרוקו.

בשנת 1554 הסולטאן הסעדי מוחמד א-שייח מצליח להפיל את השושלת הווטאסית באופן מקומי, והסעדים תופסים את מקומם בתור הממלכה הדומיננטית ברוב חלקי מרוקו.

הסולטאן המפורסם ביותר של השושלת הסעדית היה אחמד אל-מנסור (1578-1603), שבנה את ארמון אל-בדיע המפואר במרקש והיה בן זמנה של אליזבת הראשונה. אחד ההישגים החשובים ביותר של הסעדים היה הניצחון על פורטוגל בקרב שלושת המלכים והגנה על מרוקו מפני האימפריה העות'מאנית. עיר הבירה הראשונה שלהם הייתה תארודאנת ולאחר מכן מרקש.
* 1509: הקמתה של הממלכה הסעדית בדרום מרוקו;
* 1511: הסעדים מקבלים את תמיכת השבטים הברברים של אזור סוס;
* 1524: הסעדים מקבלים את תמיכת שבטי ההינטה ששלטו במרקש;
* 1527: השושלת הווטאסית מכירה רשמית בשלטון הסעדי בדרום מרוקו;
* 1541: הצבא הסעדי מגרש את הפורטוגזים מאגאדיר, אזמור, אספי ואסילה;
* 1554: מוחמד א-שייח מפיל את השושלת הווטאסית והסעדים נהפכים לממלכה המרכזית במרוקו;
* 1561-1567: סיפוח הערים טטואן, שפשאוון ודבדו לממלכה הסעדית;
* 1578: קרב שלושת המלכים: ניצחון מרוקאי על הצבא הפורטוגלי;
* 1591: פלישה סעדית לשטח אימפריית סונגהאי והבסתה;
* 1603-1627: מאבקי ירושה לאחר מותו של אחמד אל-מנסור, בין שלושה טוענים לכתר ותחילת שקיעתה של הממלכה הסעדית;
* 1628: איבוד שטחים רבים על ידי הממלכה הסעדית; רבאט, מכירה ו טטואן נשלטו על ידי מוסלמים שגורשו מספרד, תאפילאלת על ידי השושלת העלאווית, אוג'דה על ידי האימפריה העות'מאנית ושטחים רבים אחרים שאבדו למנהיגי שבטים ברברים. עד שנת 1659 הם איבדו את כלל שטחם לגורמים זרים ואיבדו את מקומם כשליטי מרוקו.

לשושלת הסעדית לא היה בסיס תמיכה מוצק בקרב השבטים הברברים של מרוקו, בניגוד לשושלות קודמות, אך היא נהנתה מלגיטימציה בזכות הייחוס למשפחת הנביא מוחמד. הסעדים ביססו את הצבא שלהם על שכירי-חרב זרים (חלקם עבדים) ועל שבטי הג'יש. שבטים אלה נהנו מפטור ממיסים וקיבלו אדמות נרחבות תמורה לשירותם בצבא.

## קישורים חיצוניים

## הערות שוליים

קטגוריה:שושלות מוסלמיות
קטגוריה:היסטוריה אסלאמית
קטגוריה:שיעה
קטגוריה:מרוקו: היסטוריה
GroEL

ממוזער|GroES ו-GroEL
**GroEL** הוא חלבון ממשפחת השפרונינים (שפרונים קטנים) והוא מצוי בחיידקים רבים. רבים מהחלבונים בתא תלויים בחלבון זה לרכישת קיפול נכון. GroEL פועל יחד עם חלבון נוסף GroES שמהווה מעיין מכסה. המקבילים לחלבונים אלו באוקריוטיים הם Hsp60 ו-Hsp10, ולהם תפקיד ומבנה דומה.

בתא תהליך הקיפול שבו מעורבים GroEL/ES כולל סבבים חוזרים של קשירת חלבון הסובסטרט (החלבון לקיפול), עטיפתו על ידי חלבונים אלו, ושחרורו. חלבונים שאינם מקופלים, נקשרים באמצעות אזור הידרופובי לשפה פנימית הנמצאת בתוך חור ב-GroEL, ובכך יוצרים תצמיד עם השפרונין. קשירת חלבון המצע בצורה זו, יחד עם קשירה של ATP, מובילים לשינוי קונפורמציה, המאפשר קישור עם חלבון ה"מכסה", GroES. בעקבות קשירתו של GroES, מסתובבות תת-היחידות של השפרונין כך שאתר הקישור ההידרופובי מוסתר מהחור וחלבון הסובסטרט מתנתק מהקשירה אך נשאר כלוא בחלל הידרופילי סגור (שהתרחב) - המכונה גם **כלוב אנפינסן**. בסביבה ההידרופילית בכלוב יש העדפה להסתרה של חומצות האמינו ההידרופובית מפני השטח של החלבון, ובכך לקיפול של חלבון הסובסטרט. ההידרוליזה של ATP, וקשירתו של חלבון סובסטרט חדש בחלל הנגדי גורמות לאפקט אלוסטרי ולשחרור חלבון הסובסטרט. חלבון עשוי לעבור מספר סבבים של קיפול, עד שיגיע לקונפורמציה טבעית, או למבנה ביניים שיוביל למבנה הטבעי. לחלופין עשוי חלבון הסובסטרט בריאקציה מתחרה, להתקפל באופן שגוי וליצור אגרגט עם חלבונים נוספים שלהם קיפול לא תקין.

החלבון הסוכך GroEL מורכב מ-14 תת-יחידות זהות. הוא בנוי משתי טבעות הפטמריות. הסיבה האבולוציונית בנוי מכל כך הרבה תת-יחידות, שרובן זהות זו לזו היא חיסכון בקטע הגנום שמקודד לחלבון זה (קטע הגנום מקודד במקום לחלבון שלם, רק לאחד חלקי 14 מאורך החלבון). תכונה זו אופיינית לחלבונים, שהגיעו אל התאים החיים מן הנגיפים, כמו גם לחלבונים, שמקורם בחיידקים.

## קישורים חיצוניים

## הערות שוליים

קטגוריה:חלבונים
רנה שטטקביץ

**רנה שטטקביץ** (גרמנית: René Stadtkewitz; נולד ב-9 בינואר 1965) הוא פוליטיקאי גרמני, מייסד מפלגת החופש הגרמנית, ומנהיג המפלגה לשעבר.

## שנותיו הראשונות
שטטקביץ נולד בברלין המזרחית.

לאחר שגויס בצעירותו לצבא גרמניה המזרחית סירב שטטקביץ לשרת בגבול המערבי עקב פשעי המלחמה שבוצעו על ידי השלטון נגד העם הגרמני, דבר שגרם לחקירות אישיות כנגדו על ידי ארגון השטאזי אשר היה המשטרה החשאית של גרמניה המזרחית.
עם נפילת חומת ברלין נמלט שטטקביץ עם משפחתו להונגריה, שם התגורר עד אשר חזר לגרמניה עם איחוד גרמניה.

## פעילותו הפוליטית
### הקמת מפלגה
לאחר שהיה חבר מטעם המפלגה הנוצרית-דמוקרטית הגרמנית בבית הנבחרים של ברלין בין השנים 2001 עד 2011, עזב שטטקביץ את המפלגה עקב אירוע שבו הזמין את הפוליטיקאי ההולנדי חרט וילדרס לביקור פוליטי בגרמניה. חרט וילדרס אשר ידוע כפוליטיקאי ימני המעביר ביקורת חריפה מאוד על האסלאם באירופה, לא התקבל בברכה על ידי שאר חברי המפלגה הנוצרית-דמוקרטית הגרמנית, דבר שגרם לעזיבתו של שטטקביץ ולהקמת מפלגת החופש הגרמנית בשנת 2010.

### איום על חייו
בליל התאריך 10 באוגוסט 2006 נזרק בקבוק תבערה לביתו של שטטקביץ כתגובה להתנגדותו לבנייתו של מסגד חדיג'ה בגרמניה, עוד לפני אירוע זה קיבל שטטקביץ מכתבי איום על דעותיו הימניות הביקורתיות כנגד האסלאם.

### תפקידיו השונים
בזמן "שערוריית הבנקים בברלין" היה שטטקביץ חבר בוועדת החקירה של בית הנבחרים בברלין, עם השנים היה ראש קבוצת פיתוח בנייה שיכון ותחבורה, ובנוסף כדובר מדיניות הבינוי והשיכון.

## אהדתו לישראל
שטטקביץ ידוע כאוהד ישראל, ובשנים האחרונות ביקר בישראל כמה פעמים, חלק מביקוריו היו פרטיים וחלקם היו פוליטיים. באחד מביקוריו היה שטטקביץ חלק ממשלחת נציגי מפלגות ימניות אירופאיות אשר ביקרו בישראל במטרה להעניק תמיכה פומבית במדיניות הממשלה הישראלית ובעידוד ההתנחלויות ביהודה ושומרון. שטטקביץ אף נפגש עם חיילי צה"ל, והודה להם מול מצלמות התקשורת על שירותם בצבא, דבר אשר היה כחלק מהמדיניות של מפלגתו התומכת והאוהדת את ישראל.

## פעילות חברתית

שטטקביץ פעיל בארגונים ימניים לשמירה על התרבות האירופאית ועל ערכי החופש והדמוקרטיה, כמו כן הוא פעיל בתנועה לשמירת התרבות הנוצרית יהודית, דבר אשר מהווה כבסיס התנגדותי לאסלאמיזציה הפועלת באירופה.

## קישורים חיצוניים

* רנה שטטקביץ, כתבה באתר nrg

קטגוריה:פוליטיקאים גרמנים
קטגוריה:גרמנים שנולדו ב-1965
BusyBox

**BusyBox** היא תוכנית המספקת מספר כלים ופקודות יוניקס בקובץ הרצה אחד. היא יכולה לפעול בסביבות POSIX שונות ובהם לינוקס (כולל אנדרואיד,) FreeBSD, וכן ליבות אישיות למרות שרבים מכלי התוכנה מתאימים בבסיס לממשק המשתמש של ליבת לינוקס. 

התוכנה נבנתה במיוחד עבור מערכות הפעלה המיועדות למערכות משובצות מחשב  מועטות משאבים. יוצרי התכנה הגדירו אותה כ"אולר השווייצרי של הלינוקס המיועד למערכות משובצות מחשב".

הקובץ הבודד של BusyBox מחליף כ-300 פקודות יוניקס נפוצות. התכנה מופצת באופן חופשי תחת תנאי GNU GPL. 
בסוף שנת 2007 התפרסמה התכנה בשל תביעות שהוגשו על ידי מפתחיה, בבתי משפט בארצות הברית, על הפרת תנאי הרישיון. תביעה זו הייתה התביעה הראשונה שהוגשה אי פעם בגין הפרת רישיון GNU GPL.

## היסטוריה
התוכנית פותחה במקור על ידי ברוס פרנס בשנת 1995 והוכרזה לשימוש רשמי בשנת 1996.

מטרת הפיתוח המקורית הייתה להכניס מערכת הניתנת לאתחול על תקליטון בודד, שתהווה גם דיסק הצלה, וגם דיסק התקנה להפצת הלינוקס דביאן. מאז היא הפכה לתקן דה פקטו של סט כלי המשתמש, בהתקנים מוטמעי לינוקס, ותוכניות התקנה של הפצות לינוקס. 

BusyBox תוחזקה על ידי אנריקה זנרדי, והתמקדה בצרכי תקליטון ההתקנה והאתחול של דביאן עד תחילת 1998, אז הוכנסה על ידי דייב קניאג' למיזם LRP. קניאג' יצר מספר תוספות, ויצר שינויים נוספים במבנה המערכת. כשפיתוח LRP הואט ב-1999 לקח אריק אנדרסן אחריות על המיזם והיה המתחזק הרשמי שלו עד מרץ 2006. במהלך שנים אלו שוק המערכות מוטמעות הלינקס צמח באופן משמעותי ו-BusyBox השתפרה בהתאם ונוספו לה פונקציות נוספות. רוב לנדלי היה המתחזק משנת 2005 למשך מספר שנים. דניס ולסנקו הוא המתחזק הנוכחי של המערכת החל ממאי 2012.

## קישורים חיצוניים

* 

## הערות שוליים

קטגוריה:תוכנה חופשית
קטגוריה:תוכנות הכתובות ב-C
מרית מייסלר

**מרית מייסלר** (נולדה ב-1974) היא מעצבת תעשייתית ואומנית ישראלית.

## ביוגרפיה
מייסלר נולדה ביפו העתיקה והיא בוגרת המחלקה לעיצוב תעשייתי באקדמיה לאומנות ועיצוב בבצלאל בירושלים (2000). ב-1995 למדה במרכז לעיצוב בתל אביב (ויטל) שנה כללית בעיצוב, וב-1996 למדה שנה כללית ב-Central Saint Martins בלונדון.

לימדה במחלקה לעיצוב מוצר באוניברסיטת Pratt שבניו-יורק, בשנקר בית הספר הגבוה להנדסה ולעיצוב ובבצלאל אקדמיה לאומנות ועיצוב בירושלים.

כיהנה כיושבת ראש ועד איגוד עמיתי ההוראה והמרצים מן החוץ שנקר.

בשנת 2006 הקימה את חברת העיצוב ceMMent Design בברוקלין ניו-יורק. לאחר שהייה של שש שנים בניו-יורק חזרה לישראל וכיום ממוקמת ביפו העתיקה. העיצובים שלה בסמנט מיוצרים מבטון ומתכת ומשלבים איכויות ארכיטקטוניות בפריטים שימושיים. עבודותיה מוצגות במוזיאון היהודי של ניו יורק, ברלין, מינכן, סן פרנסיסקו, פילדלפיה ועוד. בשנת 2010 החנוכייה והמזוזה
נרכשו על ידי המוזיאון היהודי בניו-יורק לאוסף הקבוע של המוזיאון.

מייסלר מרית היא בתו של האמן פרנק מייסלר.

משנת 2019 ממשיכה את מפעל חייהם של הוריה – פרנק ובתיה מייסלר. כבעלים של "גלריה פרנק מייסלר" ובית המלאכה, היא ממשיכה לייצר פסלים מהסדרות שתכנן ויצר אביה, יוצרת סדרות של פסלי מתכת חדשים לגלריה, ומקבלת הזמנות מיוחדות.
כמעצבת ואומנית, מייסלר יוצרת גם סדרות אומנות עכשווית. האומנות שלה נמצאת בדיאלוג עם מורשתו של אביה והיא מייצרת רפרנסים לנושאים בהם עסק, לחומריות ולטכנולוגיות שעימן יצר ויוצרת אומנות אישית ועכשווית. היצירות מוצגות בגלריה בישראל ובארצות הברית.

## עבודתה

## פרסים
* 1996 – פרס למצוינות בעיצוב The London Institute, Central Saint Martins College of Art and Design, לונדון, אנגליה.
* 1997 – פרס למצוינות בעיצוב תעשייתי המחלקה לעיצוב תעשייתי, האקדמיה לאומנות ועיצוב בצלאל.
* 1998 – פרס ברדנבורג המחלקה לעיצוב תעשייתי, האקדמיה לאומנות ועיצוב בצלאל.
* 2001-2003 – קרן התרבות אמריקה-ישראל פרס לעיצוב תעשייתי.

## תערוכות קבוצתיות
* 2009–2010 – Reinventing Ritual: Contemporary Art and Design for Jewish Life, The Jewish Museum New York
* 2010 – יודאיקה טוויסט, חדשנות בעיצוב יודאיקה, בית התפוצות, תל אביב
* 2010 – Design Edition JM, מוזיאון ליהדות בניו-יורק לצד ריצ'רד מאיירס, קרים רשיד, אדם טיהאני, ג'ונתן אדלר ועוד
* 2012 – Design Tide Tokyo – Around a dinner table, המוזיאון לעיצוב בחולון. טוקיו, יפן

## גלריה

## קישורים חיצוניים

* 

* עבודתה של מרית מייסלר בתערוכה Design Tide Tokyo – Around a dinner table
* Design Edition JM Opening Party
* עבודותיה של מרית מייסלר בבצלאל קטלוג

## הערות שוליים

קטגוריה:מעצבות ישראליות
קטגוריה:מעצבים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:סגל מכללת שנקר
קטגוריה:מורים לאמנות בישראל
קטגוריה:ערכים שנערכו במסגרת GLAM בצלאל
קטגוריה:ישראליות שנולדו ב-1974
קטגוריה:ישראלים שנולדו ב-1974
נאנוק

**נאנוק** (באנגלית: **Nanook's Great Hunt**) היא סדרת הנפשה קנדית העוסקת בילד האינואיטי נאנוק במסעו להילחם בדב הקוטב וואק דמון, אשר מפריע לשלוות כפר האינואיטים. הסדרה שודרה בישראל בערוץ 23.

את שיר הפתיחה והסיום העברי שרים רותי הולצמן, דב רייזר ואופירה יוספי.
## דמויות
המדבבים לעברית בסוגריים:
* **נאנוק** (דניאל מגון): הדמות הראשית בסדרה. נאנוק הוא ילד אינואיטי שהתייתם מהוריו. הוא גדל אצל סבו יוטיק, מנהיג כפר האינואיטים. נאנוק שאף לצוד את ואק דמון מאז קטנותו, אך נאלץ להישאר בכפר לאור החלטת יוטיק, לשלוח את הלוחם קאונה למשימה.
* **יוליק** : אחד מכלבי ההאסקי סיבירי של נאנוק,
* **וואק דמון** : רוח של דב קוטב שקמה לתחיה, אכל את כל החיות בקוטב כדי לגרום לרעב בכפר האינואיטים. בסוף הסדרה נאנוק מצליח להורגו.
* **קאונה** (שרון כהן): יריבו של נאנוק, נבחר לצוד את הדוב ואק דמון.
* **אמה** (איריס זינגר): ילדה אינואיטית וידידתו של נאנוק.
* **ליסה** (גליה שפרינג בצר): חברתו של נאנוק, חלתה בסוכרת בפרק "ההצלה" עד שנאנוק וד"ר פרסטון ריפאו אותה.
* **יוטיק** (דב רייזר): אדם זקן, מנהיג האינואיטים וסבא של נאנוק. דואג מאוד לנכדו ומסרב לאפשר לו לצאת למסע כדי לצוד את הדוב הגדול, וואק דמון.
* **מומאה** (רותי הולצמן): אישה זקנה, אשתו של יוטיק.
* **פקאק** (ניר רון): אביו המנוח של נאנוק שנעלם באופן מסתורי לצוד את ואק דמון אחרי שנאנוק נולד, נאנוק טוען שאביו חי אבל כולם אומרים לו שהוא מת, בכמה פרקים נאנוק רואה אותו בסיוטיו.
* **ד"ר פרסטון** (יעקב בוך): רופא שטס בכדור פורח, נאנוק מכנה אותו "ארבא עיניים" בגלל המשקפיים שלו.
* **קוטיטאק** (עפרון אטקין): אביה של אמה, מוכר בפונדק.
* **פרד** (ניר רון): עוזרו השחצן של ד"ר פרסטון, חבר של מייק, בפרק "הזר" התעלל בבחור ששמו אובילוק.
* **סמל מוריסון** (יעקב בוך): מפקח משטרה בקנדה.
* **טאפיק** (יעקב בוך): מנהיג אינואיטים זקן שחי בכפר אחר, בפרק "היתום" חשב שנאנוק יתום ואומר שאנשי הכפר לא יכולים לתמוך ביתומים.
* **מייק** (יורם יוספסברג): חברו של פרד, טייס במקצועו, תקף בחור חזק בשם ג'וני בפונדק של קוטיטאק בפרק "המלח האיטלקי".

## קישורים חיצוניים

* 

קטגוריה:סדרות הנפשה קנדיות
קטגוריה:הטלוויזיה החינוכית הישראלית - תוכניות רכש
ג'ורג' חורש

**ג'ורג' חורש** (נולד ב-7 במאי 1944 באיראן) הוא איש עסקים ישראלי בריטי ממוצא איראני, בעל השליטה ב"קבוצת יוניון". את עיקר הונו עשה באיראן, טורקיה, קנדה וישראל כיבואן מכוניות מתוצרת טויוטה היפנית. נכון לשנת 2019 נחשב חורש לאחד מעשירי ישראל, והונו האישי מוערך בכ-1.7 מיליארד דולר, על פי רשימת עשירי ישראל של המגזין TheMarker.

## ביוגרפיה
חורש נולד באיראן להורים שהיגרו אליה מעיראק בשנת 1918, והוא הצעיר מארבעה אחים. בסיום לימודיו התיכוניים התגייס לשורות הצבא האיראני וכשסיים את שירות החובה, הצטרף לעסקי הטקסטיל והפלדה שבבעלות אביו.

בשנת 1969 החל את דרכו בעולם העסקים כאשר הקים באיראן עם שותף מקומי חברה המייבאת מלגזות תוצרת HINO היפנית. בשנת 1971 לאחר שהעסק גדל והתפתח השניים החלו לייבא לאיראן גם מכוניות מתוצרת טויוטה היפנית, וכך הם עשו את הונם הראשוני. בשנת 1979 בעת המהפכה האסלאמית באיראן ברח עם אשתו, אייסר, לאנגליה תוך כדי שהוא משאיר את עסקיו ונכסיו מאחור. מאוחר יותר הצליח לחלץ חלק מהכסף הרב שהשאיר באיראן בעזרת משפחתו וחבריו. ב-1985 הקים בלונדון עם שותפו עזרא דגמי את סוכנות הרכב "יוניון מוטורס" שעסקה בייבוא ומכירת מכוניות.
ב-1990 הקימו השניים גם בישראל את סוכנות הרכב "יוניון מוטורס" וב-1991 היא קיבלה את הזיכיון לייבוא מכוניות תוצרת טויוטה.
בשנת 1993 עלה חורש לישראל, לאחר שחי קרוב ל-15 שנים באנגליה. בשנת 1999 יוניון מוטורס שבאנגליה הפסיקה את פעילותה.
בשנת 2005, לאחר 20 שנות שותפות, רכש 20% ממניותיו של דגמי ביוניון תמורת כמה עשרות מיליוני דולרים וכמעט הגיע להחזקה מלאה בחברה. אחיו, מוריס חורש, מחזיק בכ-2.5% ממניות החברה הנותרות.

## חיים אישיים
החל משנת 2009 מתגורר חורש בדירה בפארק צמרת בתל אביב. בנוסף לכך הוא מחזיק בית ברחוב גלי תכלת שבהרצליה פיתוח. לחורש שני ילדים השותפים לעסק המשפחתי. האחד, אנדרו שמכהן כמנכ"ל טויוטה בישראל. והשנייה, רוקסן, שמנהלת את פעילות הטכנולוגיה המרוכזת ביוניון טק ונצ'רס. שני ילדיו נולדו באנגליה, מספר שנים לאחר המהפכה באיראן.

## עסקאותיו
* בשנת 1997 החל הקמתו של מגדל טויוטה המשמש כמטה של פעילותו העסקית בישראל.
* בשנת 2001 מכר את 26.7% ממניותיו בחברת הביטוח "אישי ישיר" לחברת "ביטוח ישיר".
* בשנת 2002 מכר את מלוא מניותיו בבית ההשקעות "אוורגרין" לחברת "כלל ביטוח".
* בשנת 2007 השקיע בחברת לומניס העוסקת בפיתוח וייצור מכשור רפואי.
* בשנת 2009 היה בין המשקיעים בחברת מובילאיי
* ביולי 2008 רכש 11.7% ממניות חברת "סאנפלאואר השקעות מתחדשות" (לשעבר: גילץ) העוסקת ביצור חשמל בטכנולוגית רוח ובנדל"ן מניב.
* בספטמבר 2008 רכש 18.6% ממניות חברת פוקאל אנרג'י (Focal Energy) תמורת כ-9 מיליון דולר.
* ביולי 2009 רכש מחברת בלנהיים 50% מהזכויות במתחם משרדים ששוכן ב"סולנט ביזנס פארק" (Solent Business Park) שבאנגליה תמורת כ-170 מיליון שקל.
* בשנת 2009 רכש כ־47% ממניות חברת ATV, העוסקת בפיתוח וייצור מכונות לבקרת דפוס תעשייתי.
* בספטמבר 2010 רכש שטח בגודל 55 דונם ברעננה מחברת קומברס תמורת 31 מיליון דולר. ב-2017 רכש את הקרקע חזרה.
* ב-2014 רכש שטח בגודל 45 דונם במערב ראשון לציון תמורת 82.7 מיליון שקל.
* באוגוסט 2016 רכש מקבוצת גאון את שטח מפעל "צינורות המזרח התיכון" תמורת 386 מיליון שקל.
* במרץ 2020 רכש את השטח של מפעל כיתן הישן בדימונה תמורת כ-105 מיליון שקל.

## החזקותיו

## קישורים חיצוניים
* 
* 
* 
* 
* 

## הערות שוליים

קטגוריה:אנשי עסקים ישראלים בתחום יבוא כלי רכב
קטגוריה:אנשי עסקים ישראלים
קטגוריה:מיליארדרים ישראלים
קטגוריה:קבוצת יוניון
קטגוריה:פארק צמרת: אישים
קטגוריה:הרצליה פיתוח: אישים
קטגוריה:ישראלים שנולדו ב-1944
נסיונל מדיירה

**מועדון דפורטיבו נסיונל** (בפורטוגזית: **Clube Desportivo Nacional**), או בקיצור דפורטיבו נסיונל, היא קבוצת כדורגל מהעיר פונשל שבאי מדיירה המשחקת בפרמיירה ליגה, הליגה הבכירה בפורטוגל.

הקבוצה נוסדה בשנת 1910 ואת מרבית שנותיה בילתה בליגות הנמוכות. רק באמצע שנות ה-90 הצליחה להעפיל לראשונה לליגה הבכירה. מיקום השיא של הקבוצה היה בעונות 2003/2004 ו-2008/2009 כאשר סיימה במקום הרביעי בליגה.

## היסטוריה

נסיונל העפילה לליגה הראשונה לראשונה בתולדותיה באמצע שנות ה-90, כאשר היא חזרה אליה בעונת 2002/2003. העונה שלאחר מכן הייתה העונה הטובה ביותר בתולדות המועדון, כשהקבוצה סיימה במקום הרביעי והקדימה את קבוצת בראגה.

נסיונל לקחה גם חלק בעונת 2004/2005 במסגרת גביע אופ"א, אך היא הפסידה 1–4 בסיכום שני המשחקים לסביליה ולא הצליחה לעבור את השלב הראשון במפעל.

בעונת 2008/2009 נסיונל שחזרה את הישג השיא וסימה את העונה במקום הרביעי כשגם הפעם היא הקדימה את בראגה. הקבוצה לקחה חלק גם בגביע הפורטוגזי והגיעה עד לשלב חצי הגמר, אך לא הצליחה לנצח את פאסוס די פריירה ולהעפיל לגמר הגביע.

עונה לאחר מכן בעונת 2009/2010 העפילה הקבוצה לשלב הבתים של הליגה האירופית לאחר ניצחון על זניט סנקט פטרבורג בשלב המוקדמות. בשלב הבתים פגשה את אוסטריה וינה, אתלטיק בילבאו וורדר ברמן, ואף על פי שהשיגה מספר תוצאות טובות, לא הצליחה להעפיל לשלב שמינית הגמר.

בסיום עונת 2020/2021 שבה לליגת המשנה הפורטוגזית. ובסיום עונת 2023/2024 שבה לפרמיירה ליגה.
## סגל הקבוצה
מעודכן ל-2 בפברואר 2026

 (בהשאלה מפלמיירס)
 (קפטן)
 

 

 

 (בהשאלה מסרו פורטניו)

 

 (בהשאלה מפורטו)
 

 

## שחקני עבר מפורסמים
* קושטיניה
*פאביו קונטראו
*דייגו בנאליו
*קלאודמיר פריירה
*רובן מיקאל

## קישורים חיצוניים

* 

## הערות שוליים

*
קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1910
קטגוריה:פונשל: מועדוני כדורגל
תמרה דה למפיקה

**תמרה דה למפיקה** (בפולנית: **Tamara Łempicka** – תמרה למפיצקה; בצרפתית: **Tamara de Lempicka**; ) הייתה ציירת פולנייה בסגנון האר דקו שהיגרה לארצות הברית.

## ביוגרפיה
### ילדותה ונישואיה
תמרה נולדה בשם מריה גורסקה (Maria Górska) למשפחה יהודית בעלת אמצעים. אביה, בוריס, יהודי מרוסיה, היה עורך דין ואמה הייתה אשת חברה. תמרה הייתה הבת האמצעית בין שני אחים. למדה בפנימיה בעיר לוזאן שבשווייץ, ובילתה את החורף של שנת 1911 עם סבתה באיטליה ובצרפת, שם ראתה לראשונה יצירות אמנות של ציירים גדולים.

בשנת 1912 התגרשו הוריה, ואמה עברה להתגורר אצל דודתה העשירה בסנקט פטרבורג שברוסיה. ב-1916 נישאה לתדיאוש למפיצקי (1888–1951), אותו הכירה באופרה בסנקט פטרבורג. במהלך מהפכת אוקטובר נעצר בעלה בידי הכוחות הבולשביקים, ושוחרר רק לאחר מאמציה ולחצים מצד הקונסול השוודי. לאחר מכן עזבו בני הזוג לקופנהגן ומשם ללונדון ולבסוף לפריז.

### תחילת הקריירה
ממוזער|"המוזיקאית בכחול" (1929)
בפריז התקשו בני הזוג להתפרנס, ונאלצו למכור תכשיטים כדי להתקיים. לזוג נולדה ילדה: קיזט (Kizette). תדיאוש למפיצקי לא הצליח - או לא רצה - למצוא עבודה ראויה, ותמרה החלה לצייר. סגנונה הייחודי התפתח במהירות, כשהוא מושפע מהקוביזם ומסגנונו של מוריס דני. עד מהרה הפכה לציירת מפורסמת וציוריה נמכרו בהון רב. ב-1928 הכירה את גבריאלה ד'אנונציו, שהפך גם למאהבה.

דה למפיקה השתלבה במהירות בחברה הבוהמיינית של פריז של שנות העשרים הסוערות. היא הייתה ביסקסואלית, וקיימה קשרים עם גברים ונשים שנחשבו בשעתם כשערורייתיים (בין השאר קיימה יחסים עם קולט ואחרות). מבעלה התגרשה רק ב-1931 אך הזוג נפרד כבר ב-1927.

דה למפיקה לא גידלה את בתה, ולרוב הייתה בפנימיות או אצל סבתה - אמה של תמרה. אולם דה למפיקה ציירה סדרת ציורים מפורסמת של בתה, מהם עולה אהבתה הגדולה לבת. ב-1929 הגיעה דה למפיקה לארצות הברית כדי להציג תערוכה בפיטסבורג, התערוכה הצליחה מאוד - אולם רווחיה אבדו בעקבות אירועי יום חמישי השחור.

לשפל הגדול היה השפעה מועטה על אורח חייה, והיא המשיכה בציור ובאורח חייה. בשנות השלושים של המאה העשרים היא ציירה את אלפונסו השלושה עשר, מלך ספרד ואליסאבטה, נסיכת רומניה. ב-1933 נסעה לשיקגו, שם עבדה יחד עם ג'ורג'יה אוקיף ווילם דה קונינג. ב-1934 נישאה לברון ראול קופנר, לו הייתה פילגש תקופה ממושכת ושאשתו נפטרה שנה קודם לכן. עצתה של דה למפיקה לבעלה החדש למכור את נכסיו במזרח אירופה ולהעביר את ההון לשווייץ הצילה את הונו הרב. ב-1939 עברו בני הזוג ל"חופשה ממושכת" בארצות הברית.

### בארצות הברית
הזוג התיישב בתחילה בבוורלי הילס, קליפורניה, שם רכשו אחוזת פאר. דה למפיקה יצרה קשרים חברתיים עם שחקני קולנוע ומפורסמים אחרים, אולם לא ניהלה אורח חיים מתירני כבעבר וב-1943 הזוג עבר לניו יורק. בעלה מת בעקבות התקף לב ב-3 במאי 1961, במהלך חזרתו מאירופה לארצות הברית, ודה למפיקה מכרה את מרבית נכסיה ויצאה למסע סביב העולם. בסופו של טיול ארוך התיישבה ביוסטון, טקסס בסמוך לבתה שהתגוררה בעיר. השתיים הסתכסכו, וב-1978 עברה תמרה לקוארנבקה שבמקסיקו.

לאחר שתערוכה שלה ב-1962 נכשלה, פרשה דה למפיקה מפעילות כאמנית.

## קישורים חיצוניים

* 
* 

קטגוריה:מהגרות מצרפת לארצות הברית
קטגוריה:מהגרים מרוסיה לצרפת
קטגוריה:יהודים פולנים
קטגוריה:ביסקסואלים פולנים
קטגוריה:ציירות פולניות
קטגוריה:אמריקאיות שנולדו ב-1898
קטגוריה:אמריקאים שנולדו ב-1898
קטגוריה:אמריקאיות שנפטרו ב-1980
קטגוריה:אמריקאים שנפטרו ב-1980
העולם אחרי

**העולם אחרי** (באנגלית: **After Earth**) הוא סרט מדע בדיוני, פעולה והרפתקאות אמריקאי בבימויו של מ. נייט שאמלאן ובכיכובם של ויל סמית' וג'יידן סמית'. הסרט עלה לאקרנים ב-31 במאי 2013. הסרט יצא לאקרנים גם בגרסת IMAX, וקיבל ביקורות מעורבות. עלילת הסרט עוקבת אחר קצין בשם סייפר רייג', שיחד עם בנו קיטאי יוצא למסע בעקבות יחסי אב ובן משובשים. בנוסף, על החללית חיילי ריינג'רים ויצור מפלצתי מסוכן וקטלני בשם אורסה.

## תקציר העלילה
לפני אלף שנה התרחש אסון עולמי על פני כדור הארץ. כתוצאה מכך ברחו בני האדם לחלל, שם נמצא ביתם החדש. באחד מן הימים יוצא הגנרל סייפר רייג (ויל סמית') לסיור בחללית עם המחלקה שלו, ומצרף אליו את בנו בן ה-13, קיטאי (ג'יידן סמית'). לאחר שאסטרואיד פוגע בחללית שלהם, הם מתרסקים על הקרקע של כדור ארץ המסוכן. סייפר נפצע, כך שיכולת התזוזה שלו הייתה מוגבלת, וכעת על קיטאי מוטלת המשימה שתחזיר אותם הביתה - לרדת לפני השטח כדי להגיע אל המקום שבו ניתן לשלוח אות מצוקה אל חללית האם. קיטאי תמיד רצה להיות חייל כמו אביו, וכעת יש לו הזדמנות להוכיח זאת.

## דמויות ומשתתפים
*ויל סמית' - הקצין סייפר רייג'.
*ג'יידן סמית' - קיטאי רייג'.
*סופי אוקונדו - פאיה רייג', אשתו של סייפר ואמו של קיטאי.
*זואי קרביץ - סנשיי רייג', בתם של פאיה וסייפר, אחותו הגדולה של קיטאי, נהרגה בידי חייזר אורסה.
*גלן מורשאוור - קומנדר וילן, ריינג'ר קטוע רגל ומפקדו של סייפר.

## פסקול
את המוזיקה לסרט הלחין וכתב ג'יימס ניוטון הווארד, שהלחין את המוזיקה לכל סרטיו של שאימלאן.

;רשימת השמעה:

#The History Of Man (00:00)
#I'm Not Advancing You (02:21)
#Pack Your Bags (03:49)
#Leaving Nova Prime (05:30)
#Can You Ghost? (06:19)
#Ship Tears Apart (08:28)
#Kitai Finds Cypher (10:46)
#Get Me Into The Cockpit (12:05)
#The Mission (13:41)
#Baboons (15:12)
#Kitai On Earth (18:04)
#Four Vials Remain, Sir (21:00)
#Run To The Falls (22:12)
#Abort Mission (24:54)
#Bird Attack (26:56)
#Nest Battle (27:58)
#Safety In The Hog Hole (30:01)
#Saved By The Bird (33:43)
#The Tail (34:35)
#Dad, Are You There? (36:16)
#Leech (39:02)
#See The Peak (42:01)
#Run To The Volcano (44:23)
#Somewhere To Hide (45:00)
#Chase Through The Cave (46:23)
#Ghosting (49:30)
#I Wanna Work With Mom (54:16)
#After Earth (55:33)

## קישורים חיצוניים
* 

קטגוריה:סרטי פעולה אמריקאיים
קטגוריה:סרטי 2013
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי קולומביה
קטגוריה:סרטי מ. נייט שאמלאן
קטגוריה:סרטים פוסט-אפוקליפטיים
קטגוריה:סרטי מדע בדיוני מ-2013
קטגוריה:סרטים שצולמו בקליפורניה
צ'רדש

[ממוזער|250px|Czardas [rhythm.]]

[250px|ממוזער|שמאל|ריקוד צ'רדש ב[וויבודינה]]
**צ'רדש** (בהונגרית: **Csárdás**) הוא ריקוד עם שמוצאו מהמוזיקה הצוענית בהונגריה במאה השמונה עשרה. השם מקורו מהמילה ההונגרית Csárda שמשמעותה בית מרזח.

ההונגרים היו עורכים עצרות גיוס לצבא בהן היו תזמורות צוענים שנגנו צ'רדש ומחולות אחרים. מהונגריה התפשט הצ'רדש לארצות הסמוכות: סלובקיה, סרביה, קרואטיה, אוקראינה, בולגריה ועוד.

הצ'רדש מאופיין בשני קצבים מתחלפים: קצב איטי (lassú) וקצב מהיר (Friska). הוא נחשב כריקוד עממי ורוקדים אותו גברים ונשים בתלבושות עממיות.

מלחינים רבים של מוזיקה קלאסית שילבו צ'רדש ביצירותיהם: אמריך קלמן (באופרטות שלו), יוהנס ברהמס (במחולות ההונגריים), ליאו דליב (בבלט קופליה), יוהאן שטראוס, פיוטר איליץ' צ'ייקובסקי, פרנץ ליסט, ינה הובאי ועוד.

הצ'רדש המפורסם ביותר הוא של המלחין האיטלקי ויטוריו מונטי משנת 1904. הוא מבוצע עד היום בהרכבים שונים החל מלהקות צוענים עד תזמורות סימפוניות המנגנות בעצמן או מלוות סוליסטים בכלים שונים בעיקר בכינור.

## קישורים חיצוניים

*צ'רדש של אמריך קלמן בביצוע רקדנים ותזמרתו של אנדרה ריו, באתר יוטיוב
* 

## הערות שוליים

קטגוריה:מחול
קטגוריה:ריקודי עם
קטגוריה:מוזיקה צוענית
ריצ'רד לבוי

**ריצ'רד** (**ריק**) **לבוי** (באנגלית: **Richard (Rick) Lavoie**) הוא איש חינוך, מרצה וסופר אמריקאי בתחום החינוך. מתמחה בהיבטים הקשורים למוטיבציה והתנהגות במסגרת מערכת החינוך, במיוחד עבור לקויות למידה וחינוך מיוחד. הוא מכהן בעשורים האחרונים כאחראי על פרויקטים אזוריים למען ילדים עם צרכים מיוחדים, ומשמש כיועץ בתחום זה עבור מספר ארגונים ארציים.

## ביוגרפיה
לבוי למד במסצ'וסטס לתואר ראשון (1972) ושני (1975) בצרכים מיוחדים. קיבל תואר שני בחינוך באוניברסיטת פורדהם בניו יורק ב-1980. עבד כמורה בבתי ספר מ-1972, ובהמשך היה מנהל בבתי ספר לחינוך מיוחד.

לבוי הרצה במספר אוניברסיטאות בעולם, בהן אוניברסיטת הרווארד, ג'ורג'טאון, סירקיוז ומלבורן. הופיע בטלוויזיה האמריקאית במספר תוכניות, בהן Today show, חדשות הערב של ABC, בוקר טוב אמריקה, ותוכנית הבוקר של CBS.

קיבל שני תוארי דוקטור לשם כבוד, מאוניברסיטת מסצ'וסטס (2003) ומקולג' מיטשל (2007). ב-2009 זכה בפרס ארגוני לקויות הלמידה של ארצות הברית ע"ש סמואל קירק.

## פרסומיו
;הרצאות מוקלטות
* כשהאסימונים נגמרים - הרצאה על ההתמודדות עם הפן הרגשי-התנהגותי של לקויות למידה 
* הרצאה על שימוש בתחרותיות בהוראה - תקציר ההרצאה 
* Motivation Breakthrough - הרצאה על יצירת מוטיבציה בכיתה: חלק 1, חלק 2, חלק 3, חלק 4, חלק 5, חלק 6, חלק 7, חלק 8, חלק 9 

### ספרים
* **קשה כל-כך להתיידד אתך: איך לעזור לילד הסובל מליקויי למידה להשיג הצלחה חברתית**, אמציה, 2006. 
* **פריצת דרך במוטיבציה: 6 סודות שיעוררו מוטיבציה אצל ילדכם**, אמציה, 2008. 

## ראו גם
* פילוסופיה של החינוך
* הוראה מתקנת
* הווארד גרדנר

## קישורים חיצוניים
* 

קטגוריה:אנשי חינוך אמריקאים
קטגוריה:לקויות למידה
קטגוריה:פסיכולוגיה חינוכית
קטגוריה:פילוסופים של החינוך
קטגוריה:בוגרי אוניברסיטת פורדהם
קטגוריה:אמריקאים שנולדו במאה ה-20